Læsø Saltsyderi kom ud af 2010 med et underskud på en million kroner. Derfor har bestyrelsen været nødsaget til at kigge udgifterne efter i sømmene - og poseproduktionen er et af de steder hvor der skal spares. - Vi vil meget gerne bevare arbejdspladser på Læsø, men det er trods alt vigtigere at bevare virksomheden, siger bestyrelsesformand Bent Hesthaven til TV2/Nord. Han fortæller endvidere, at den lille saltvirksomhed har valgt at beholde produktionen af de ukurrante poser hos den syerske på øen de har brugt hidtil. Det er således kun de fire hvide standardposer der skal produceres i Østen. Bent Hesthave garanterer, at forbrugerne ikke vil kunne se nogen forskel på poserne.

Referat:
Et underskud sidste år tvinger nu Læsø Saltsyderi til at skære ned på omkostningerne. Derfor skal de velkendte hvide poser ikke længere sys på øen.